ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση «Εργαστηρίου Βιοηθικής και Δεοντολογίας» (Βioethics and Deontology Laboratory - Bioeth.
Deont.Lab) στο Τμήμα Νοσηλευτικής της Σχολής
Επιστημών Υγείας του Πανεπιστημίου Θεσσαλίας.
Κανονισμός Διδακτορικών Σπουδών του Τμήματος
Πολιτισμού και Δημιουργικών Μέσων και Βιομηχανιών της Σχολής Ανθρωπιστικών και Κοινωνικών
Επιστημών του Πανεπιστημίου Θεσσαλίας.
ΑΠΟΦΑΣΕΙΣ
Αριθμ. 8261/22/ΓΠ
(1)
Ίδρυση «Εργαστηρίου Βιοηθικής και Δεοντολογίας» (Βioethics and Deontology Laboratory -
Bioeth.Deont.Lab) στο Τμήμα Νοσηλευτικής της
Σχολής Επιστημών Υγείας του Πανεπιστημίου
Θεσσαλίας.
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις του άρθρου 28 του ν. 4485/2017 (Α’114).
2. Τις αποφάσεις της Συνέλευσης του Τμήματος Νοσηλευτικής (Συνεδρίαση 14ης/15- 02-2022) και της Συ-
γκλήτου του Πανεπιστημίου Θεσσαλίας (Συνεδρίαση
268/15- 04-2022).
3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολο-
γισμού του Ιδρύματος αποφασίζει:
Την ίδρυση και λειτουργία «Εργαστηρίου Βιοηθικής και
Δεοντολογίας» (Βioethics and Deontology Laboratory Bioeth.Deont.Lab) στο Τμήμα Νοσηλευτικής της Σχολής
Επιστημών Υγείας του Πανεπιστημίου Θεσσαλίας, ως εξής:
Άρθρο 1
Ίδρυση
Ιδρύεται στο Τμήμα Νοσηλευτικής της Σχολής Επιστημών Υγείας του Πανεπιστημίου Θεσσαλίας «Εργαστήριο
Βιοηθικής και Δεοντολογίας» (Βioethics and Deontology
Laboratory - Bioeth.Deont.Lab), το οποίο εξυπηρετεί τις
εκπαιδευτικές και ερευνητικές ανάγκες του Τμήματος
Νοσηλευτικής στο γνωστικό αντικείμενο Δεοντολογία Επαγγελματική Νομοθεσία και Βιοηθική.
Άρθρο 2
Εσωτερικός Κανονισμός
Η λειτουργία του Εργαστηρίου διέπεται από τον παρόντα Εσωτερικό Κανονισμό, όπως αναλύεται στα πα-
ρακάτω άρθρα.
Άρθρο 3
Σκοπός - Αποστολή - Τομείς Δραστηριότητας
Το Εργαστήριο Βιοηθικής και Δεοντολογίας έχει ως
αποστολή:
1. Την κάλυψη των διδακτικών και ερευνητικών αναγκών του Τμήματος Νοσηλευτικής του Πανεπιστημίου
Θεσσαλίας, σε προπτυχιακό και μεταπτυχιακό επίπεδο, σε
θέματα που εμπίπτουν στο γνωστικό αντικείμενο της Δεοντολογίας, Επαγγελματικής Νομοθεσίας και Βιοηθικής.
2. Την αυτοδύναμη ή σε συνεργασία με άλλες μονάδες
της Σχολής Επιστημών Υγείας του Π.Θ. καθώς και με άλλα
Πανεπιστήμια της ημεδαπής ή της αλλοδαπής σε γενικότερα αλλά και σε εξειδικευμένα θέματα του γνωστικού
αντικειμένου της Βιοηθικής και Δεοντολογίας.
3. Τη μεταπτυχιακή διδασκαλία και εκπαίδευση του
γνωστικού αντικειμένου της Βιοηθικής και Δεοντολογίας.
Η μεταπτυχιακή εκπαίδευση περιλαμβάνει το Διατμηματικό ΠΜΣ Ιατρικής και Νοσηλευτικής «Δεοντολογία και
Ηθική στις Βιοϊατρικές Επιστήμες» σύμφωνα με τα οριζόμενα στον κανονισμό λειτουργίας του εν λόγω μεταπτυχι-
ακού. Επίσης περιλαμβάνει την εκπόνηση διδακτορικών
διατριβών σύμφωνα με τον Εσωτερικό Κανονισμό Λειτουργίας Μεταπτυχιακών Σπουδών του Πανεπιστημί-
ου Θεσσαλίας. Τέλος περιλαμβάνει και την ανεξάρτητη
ενασχόληση σε θέματα ερευνητικά που εμπίπτουν στα
ενδιαφέροντα των μελών Δ.Ε.Π. του Εργαστηρίου.
4. Την συνεχή εκπαίδευση και επιμόρφωση νοσηλευτών καθώς και άλλων λειτουργών των κλάδων υγείας.
5. Τη συνεργασία και ανταλλαγή επιστημονικών γνώσεων με άλλα ακαδημαϊκά ή ερευνητικά ιδρύματα και
ερευνητικά κέντρα της ημεδαπής ή της αλλοδαπής.
6. Την οργάνωση σεμιναρίων, συμποσίων, συνεδρίων,
διαλέξεων, εκθέσεων καθώς και την πραγματοποίηση
δημοσιεύσεων και εκδόσεων με σκοπό την ενημέρωση
του ιατρικού και λοιπού προσωπικού.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Μαΐου 2022
ΤΕΥΧΟΣ  ΔΕΥΤΕΡΟ
Αρ. Φύλλου 2207
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
7. Τη συμμετοχή σε ευρωπαϊκά προγράμματα αυτόνομα ή και σε συνεργασία με άλλα Πανεπιστήμια και
Ιδρύματα της ημεδαπής και της αλλοδαπής.
8. Την ανακοίνωση των αποτελεσμάτων της ερευνητικής δραστηριότητας του Εργαστηρίου σε εθνικά και
διεθνή συνέδρια καθώς και την δημοσίευση αυτών σε
επιστημονικά περιοδικά της αλλοδαπής και της ημεδαπής.
9. Την οργανωτική, διοικητική και κάθε είδους άλλη
συμβολή στην εύρυθμη λειτουργία του Τμήματος Νοσηλευτικής του Π.Θ.
10. Την εξυπηρέτηση διαφόρων κοινωνικών αναγκών
όταν και όποτε ζητείται συγκεκριμένη συνδρομή, που
ανήκει σε θέματα με τα οποία ασχολείται η Δεοντολογία
και Βιοηθική.
11. Την παροχή γνωμοδοτήσεων σε θέματα που άπτονται του γνωστικού αντικειμένου και των επιστημονικών
πεδίων του Εργαστηρίου, σύμφωνα με την ισχύουσα
νομοθεσία.
12. Την συνεργασία με δημόσιους φορείς και οργανισμούς της τοπικής αυτοδιοίκησης καθώς και με επιστη-
μονικούς και επαγγελματικούς φορείς και κοινωνικές οργανώσεις με σκοπό την προαγωγή της Δημόσιας Υγείας.
Άρθρο 4
Προσωπικό
Το προσωπικό του Εργαστηρίου Βιοηθικής και Δεοντολογίας στελεχώνεται ή θα στελεχωθεί από:
1. Μέλη Διδακτικού Ερευνητικού Προσωπικού (ΔΕΠ)
του οικείου Τμήματος με συγγενή γνωστικά αντικείμενα
που η ειδικότητά τους σχετίζεται με την αποστολή και
τα γνωστικά αντικείμενα που καλύπτει το εργαστήριο,
όπως αυτά περιγράφονται στο άρθρο 1 και αποτελούν
μέλη του Εργαστηρίου, όπως προβλέπεται στην παρ. 4
του άρθρου 28 του ν. 4485/2017 (Α’ 114).
2. Μέλη Ειδικού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.),
των οποίων το γνωστικό αντικείμενο εμπίπτει στα ερευνητικά και εκπαιδευτικά αντικείμενα του Εργαστηρίου,
όπως προβλέπεται στην παρ. 5 του άρθρου 28 του
ν. 4485/2017 (Α’ 114).
3. Μεταδιδακτορικούς ερευνητές, διδάκτορες, υποψηφίους διδάκτορες, πανεπιστημιακούς υποτρόφους,
επιστημονικούς συνεργάτες του ν. 408/1985 και μεταπτυχιακούς φοιτητές που συμμετέχουν ενεργά στις
ερευνητικές, επιστημονικές και εκπαιδευτικές δραστηριότητες του Εργαστηρίου.
4. Μέλη Δ.Ε.Π. άλλων Α.Ε.Ι. της ημεδαπής ή της αλλοδαπής, εξειδικευμένους επιστήμονες από άλλα Α.Ε.Ι. ή
ερευνητικά κέντρα και άτομα με αναγνωρισμένο επιστημονικό και επαγγελματικό έργο στα γνωστικά πεδία του
Εργαστηρίου, τα οποία συνεργάζονται κατά περίπτωση
με οποιοδήποτε τρόπο σε δράσεις που εξυπηρετούν την
αποστολή και τους στόχους του Εργαστηρίου.
5. Διοικητικό και λοιπό τεχνικό προσωπικό που τοποθετείται στο Εργαστήριο σύμφωνα με την κείμενη
νομοθεσία ή με συμβάσεις μεταξύ αυτών και του Εργαστηρίου.
Η τοποθέτηση και απασχόληση όλων των παραπάνω
μελών γίνεται σύμφωνα με τις ισχύουσες διατάξεις για
κάθε κατηγορία προσωπικού και με τους κανόνες λειτουργίας του Εργαστηρίου.
Άρθρο 5
Διοίκηση - Αρμοδιότητες
Το εργαστήριο διευθύνεται από τον Διευθυντή που
είναι μέλος του Διδακτικού Ερευνητικού Προσωπικού
(ΔΕΠ) στη βαθμίδα του Καθηγητή Πρώτης Βαθμίδας ή
του Αναπληρωτή Καθηγητή ή του Επικούρου Καθηγητή του οικείου Τμήματος, διαθέτει διοικητικά και οργα-
νωτικά προσόντα καθώς και ουσιαστικές γνώσεις και
εμπειρία στον γνωστικό τομέα της Βιοηθικής και Δεοντολογίας και εκλέγεται με τριετή θητεία σύμφωνα με
το άρθρο 29 του ν. 4485/2017, σε συνδυασμό με τις
ισχύουσες διατάξεις. Ο Διευθυντής του Εργαστηρίου
αναπληρώνεται σε περίπτωση απουσίας ή κωλύματος
από μέλη Δ.Ε.Π. αντίστοιχου γνωστικού αντικειμένου
του ιδίου Εργαστηρίου και ειδικότερα από το αρχαιότερο μέλος Δ.Ε.Π. ξεκινώντας από την πρώτη βαθμίδα
και εξαντλώντας τις βαθμίδες μέχρι και την βαθμίδα του
Επικούρου Καθηγητή.
Ο Διευθυντής ασκεί τις αρμοδιότητες σύμφωνα με την
ισχύουσα κάθε φορά νομοθεσία, μεταξύ των οποίων:
1. Συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου.
2. Καταρτίζει και υποβάλλει στη Συνέλευση του Τμήματος Νοσηλευτικής το ετήσιο πρόγραμμα λειτουργίας
του Εργαστηρίου και μεριμνά για την εφαρμογή του.
3. Μεριμνά για την τήρηση του κανονισμού και του
προγράμματος λειτουργίας του Εργαστηρίου, καθώς
και για τη στελέχωση, την οικονομική διαχείριση των
εσόδων και την κατανομή των χώρων του Εργαστηρίου.
4. Υποβάλλει στη Συνέλευση του Τμήματος τον ετήσιο και
τριετή απολογισμό των δραστηριοτήτων του Εργαστηρίου.
5. Εκπροσωπεί το Εργαστήριο στα αρμόδια όργανα
του Τμήματος και του Πανεπιστημίου σύμφωνα με τους
προβλεπόμενους εσωτερικούς κανονισμούς.
6. Μεριμνά για τη στελέχωση του Εργαστηρίου με
το αναγκαίο προσωπικό, σύμφωνα με τις διατάξεις της
εκάστοτε ισχύουσας νομοθεσίας, καθώς και για την
οργάνωση ερευνητικών ομάδων επιστημονικού προσωπικού, υποψηφίων διδακτόρων, μεταπτυχιακών και
προπτυχιακών φοιτητών.
7. Εισηγείται στο Τμήμα Νοσηλευτικής ή/και στα αρμόδια όργανα του Ιδρύματος την προμήθεια του απα-
ραίτητου εξοπλισμού και των αναλώσιμων υλικών για
την εύρυθμη λειτουργία του Εργαστηρίου.
8. Επιμελείται και υπογράφει κάθε έγγραφο του Εργαστηρίου και γενικά είναι υπεύθυνος για την ομαλή
και αποδοτική λειτουργία του Εργαστηρίου, για την οικονομική διαχείριση, καθώς και για τη διασφάλιση της
ποιότητας των παρεχόμενων υπηρεσιών.
Άρθρο 6
Εγκατάσταση - Λειτουργία
1. Το Εργαστήριο της Βιοηθικής και Δεοντολογίας εγκαθίσταται σε χώρους του Τμήματος Νοσηλευτικής που
έχουν παραχωρηθεί από τη Συνέλευση του Τμήματος.
Χώροι εγκατάστασης του Εργαστηρίου είναι γενικότεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
ρα οι χώροι που παραχωρούνται για την διεξαγωγή των
ερευνητικών και διδακτικών δραστηριοτήτων και συγκεκριμένα οι χώροι των ειδικών εγκαταστάσεων με τα
όργανα και το λοιπό εργαστηριακό και τεχνικό εξοπλισμό
για τη διενέργεια των ερευνητικών προγραμμάτων και
των συναφών δράσεων. Στο Εργαστήριο τηρούνται οι
προβλεπόμενοι όροι λειτουργίας και υγιεινής σύμφωνα με
τα προβλεπόμενα στην κείμενη νομοθεσία. Στους χώρους
του Εργαστηρίου υπάρχει πινακίδα με τον τίτλο του εργαστηρίου και το ονοματεπώνυμο του εκάστοτε Διευθυντή.
2. Το ωράριο εργασίας του προσωπικού είναι σύμφωνα
με τις ισχύουσες διατάξεις αυτό το οποίο προβλέπεται
για κάθε κατηγορία.
3. Ο Διευθυντής έχει την ευθύνη για την εν γένει λειτουργία του εργαστηρίου, τη χρησιμοποίηση του εξο-
πλισμού του και την παραμονή εργαζομένων σε χώρους
όπου πραγματοποιούνται οι δραστηριότητές του. Ο διευθυντής ενημερώνεται για κάθε εκπαιδευτική και ερευ-
νητική δραστηριότητα και καθορίζει την προτεραιότητα
χρήσης του εξοπλισμού και χώρων όταν δεν υπάρχει ήδη
σχετική απόφαση.
Άρθρο 7
Κανόνες Λειτουργίας Εργαστηρίου
1. Το Εργαστήριο λειτουργεί κατά τις εργάσιμες μέρες
και ώρες, σύμφωνα με τον Εσωτερικό Κανονισμό Λειτουργίας του Πανεπιστημίου Θεσσαλίας. Στο Εργαστή-
ριο τηρούνται οι προβλεπόμενοι όροι λειτουργίας και
κανόνες υγιεινής σύμφωνα με τα προβλεπόμενα στην
κείμενη νομοθεσία.
2. Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασιστεί και καθορίζει την προτεραιότητα στην χρησιμοποίηση αναλώσιμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης έχει την ευθύνη για την προστασία των
οργάνων και των εγκαταστάσεων από τις βλάβες, την
ασφαλή παραμονή του προσωπικού, των φοιτητών, των
επισκεπτών και γενικά την ευθύνη για την απρόσκοπτη
λειτουργία του Εργαστηρίου.
3. Η χρήση του εργαστηριακού εξοπλισμού επιτρέπεται μόνο στο Επιστημονικό προσωπικό του Εργαστηρί-
ου ή σε άλλους ερευνητές που έχουν εκπαιδευτεί στην
χρήση των συγκεκριμένων οργάνων και έχουν εξουσιοδοτηθεί από τον Διευθυντή. Εξοπλισμός και εν γένει
αντικείμενα του εργαστηρίου, τα οποία παραδίδονται
για την διεξαγωγή εκπαιδευτικού και ερευνητικού έργου
επιστρέφονται μετά την χρήση τους στην κατάσταση
που ήταν κατά την παράδοσή τους.
4. Τα δικαιώματα και οι υποχρεώσεις του προσωπικού
που στελεχώνει το Εργαστήριο είναι αυτά που προβλέπονται από τις κείμενες διατάξεις για κάθε κατηγορία.
Ειδικότερα οι καθηγητές οφείλουν:
- Να συμμετέχουν ενεργά στην οργάνωση του εργαστηρίου.
- Να παρέχουν τις υπηρεσίες τους για τις ερευνητικές,
διδακτικές και επιστημονικές ανάγκες του Εργαστηρίου.
- Να εποπτεύουν, να καθοδηγούν τις προπτυχιακές και
μεταπτυχιακές εργασίες και τις ανατεθείσες διδακτορικές
διατριβές.
- Να συμμετέχουν στην αξιολόγηση των φοιτητών,
σύμφωνα με τις τρέχουσες και ισχύουσες εξεταστικές
διαδικασίες.
- Να παράγουν ερευνητικό έργο, αυτοδύναμα ή σε
συνεργασία, εντός των δυνατοτήτων του Εργαστηρίου
(μέσων, οργάνων, οικονομικής υποστηρίξεως, κ.λπ.).
Εξαιτίας των πολύ μικρών οικονομικών δυνατοτήτων
έρευνας που υπάρχουν εντός των υφιστάμενων οικονομικών πλαισίων λειτουργίας του Εργαστηρίου και του
Πανεπιστημίου Θεσσαλίας γενικότερα, είναι επιθυμητή
και θα ενθαρρύνεται από τα μέλη ΔΕΠ του Εργαστηρίου
η διεκδίκηση στην συμμετοχή σε χρηματοδοτήσεις ερευνητικών προγραμμάτων, τα οποία εφόσον εγκριθούν,
υποστηρίζονται και στηρίζονται πλήρως από το Εργαστήριο για την υλοποίησή τους, με διάθεση εξοπλισμού
και προσωπικού εντός των δυνατοτήτων του.
- Να μετέχουν σε επιστημονικές και κοινωνικές εκδηλώσεις που οργανώνει το Εργαστήριο.
- Να συμμετέχουν στο διοικητικό έργο.
5. Το προσωπικό που στελεχώνει το Εργαστήριο έχει
την ευθύνη για την εν γένει λειτουργία της, τη χρήση,
συντήρηση και επισκευή οργάνων.
6. Με ευθύνη του διευθυντή λαμβάνεται μέριμνα ώστε
να εξασφαλίζεται η συνεχής προσφορά του Εργαστηρίου, η διάχυση των αποτελεσμάτων της έρευνας που
διεξάγεται και των γενικότερων δράσεων του και η επικαιροποίηση της ιστοσελίδας του εργαστηρίου ώστε
να εμπεριέχει αναλυτικές πληροφορίες των δραστηριοτήτων του.
7. Με την εισήγηση του διευθυντή στα αρμόδια όργανα είναι δυνατή η πρόσκληση διακεκριμένων επιστημό-
νων σε τομείς σχετικούς με τις διδακτικές και ερευνητικές
δραστηριότητες του εργαστηρίου.
Άρθρο 8
Έσοδα
Τα έσοδα του εργαστηρίου προκύπτουν από:
1) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
2) Την παροχή υπηρεσιών σύμφωνα με την παρ. 3 του
άρθρου 3 του π.δ. 159/1984 (Α’ 53).
3) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
4) Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Θεσσαλίας για τους
σκοπούς του εργαστηρίου.
5) Τα Συνέδρια και εκπαιδευτικά σεμινάρια.
6) Από κάθε άλλη νόμιμη πηγή.
Άρθρο 9
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα βιβλία και στοιχεία (σε ψηφιακή ή/και έντυπη μορφή):
- Βιβλίο εξοπλισμού
- Πρωτόκολλα εισερχόμενης - εξερχόμενης αλληλογραφίας/εγγράφων
-  Βιβλίο περιουσιακών στοιχείων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
- Φάκελος οικονομικών στοιχείων κάθε έτους
- Αρχείο ερευνητικών προγραμμάτων
- Κατάλογος επιστημονικών βιβλίων και περιοδικών
- Αρχείο διδακτορικών διατριβών
- Βιβλίο μεταβολών προσωπικού
- Βιβλίο επιστημονικής δραστηριότητας
Με απόφαση του Διευθυντή μπορεί ακόμη να τηρείται
και κάθε άλλο βιβλίο ή στοιχείο που κρίνεται απαραίτητο
σε αναλογική ή ψηφιακή μορφή.
Άρθρο 10
Δεοντολογία
Οι δραστηριότητες του Εργαστηρίου εναρμονίζονται
με τον Κώδικα Δεοντολογίας του Πανεπιστημίου Θεσσαλίας, ιδιαίτερα σε ότι αφορά ζητήματα ηθικής και δε-
οντολογίας της έρευνας.
Άρθρο 11
Τίτλος και σφραγίδα
1. Ο τίτλος του Εργαστηρίου είναι «Εργαστήριο Βιοηθικής και Δεοντολογίας» και στην αγγλική γλώσσα
«Bioethics and Deontology Laboratory». Ο τίτλος αυτός
καθώς και τα στοιχεία του Διευθυντή του Εργαστηρίου
αναγράφονται στους χώρους του Τμήματος που είναι
εγκατεστημένο το Εργαστήριο.
2. Το εργαστήριο χρησιμοποιεί για την αλληλογραφία
του όμοια στρογγυλή σφραγίδα με αυτή του Τμήματος
και την προσθήκη του τίτλου του.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 12
Έναρξη ισχύος
Η ισχύς του παρόντος κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 18 Απριλίου 2022
Ο Πρύτανης
ΖΗΣΗΣ ΜΑΜΟΥΡΗΣ
I
Αριθμ. 8286/22/ΓΠ
(2)
Κανονισμός Διδακτορικών Σπουδών του Τμήματος Πολιτισμού και Δημιουργικών Μέσων και Βι-
ομηχανιών της Σχολής Ανθρωπιστικών και Κοινωνικών Επιστημών του Πανεπιστημίου Θεσσαλίας.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις την παρ.  2 του άρθρου 45 του
ν. 4485/2017, σύμφωνα με τις οποίες «Με απόφαση της
Συνέλευσης του Τμήματος καταρτίζεται ο Κανονισμός
Διδακτορικών Σπουδών του Τμήματος, ο οποίος εγκρίνεται από τη Σύγκλητο, δημοσιεύεται στην Εφημερίδα
της Κυβερνήσεως, αναρτάται στο διαδικτυακό τόπο του
Ιδρύματος και κοινοποιείται στο Υπουργείο Παιδείας,
Έρευνας και Θρησκευμάτων» (Α’114).
2. Τις διατάξεις του εδαφίου β της παρ. 6 του άρθρου
85 του ν. 4485/2017, σύμφωνα με τις οποίες «Τα ΑΕΙ οφείλουν, μέσα σε προθεσμία έξι (6) μηνών από την έναρξη
ισχύος του παρόντος νόμου να καταρτίσουν και να δημοσιεύσουν τους Κανονισμούς του άρθρου 45» (Α’ 114).
3. Την απόφαση της Προσωρινής Συνέλευσης του
Τμήματος Πολιτισμού και Δημιουργικών Μέσων και Βιομηχανιών στην υπ’ αρ. 38/17-02-2022 συνεδρίασή της,
με την οποία καταρτίστηκε ο Κανονισμός Διδακτορικών
Σπουδών σύμφωνα με τις διατάξεις του ν. 4485/2017)
(Β’ 114).
4. Την απόφαση της Συγκλήτου στην υπ’ αρ. 268/
15-04-2022 συνεδρίασή της με την οποία εγκρίθηκε ο
Κανονισμός Διδακτορικών Σπουδών σύμφωνα με τις
διατάξεις του ν. 4485/2017) (Β’ 114).
5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολο-
γισμού του Ιδρύματος, αποφασίζουμε:
Κανονισμός Διδακτορικών Σπουδών Τμήματος Πολιτισμού και Δημιουργικών Μέσων και Βιομηχανιών
(ΤΠΔΜΒ) του Πανεπιστημίου Θεσσαλίας (ΠΘ).
Άρθρο 1
Γενικές αρχές
Το Διδακτορικό Δίπλωμα (ΔΔ) αποτελεί ακαδημαϊκό
τίτλο, ο οποίος στοχεύει στην ανάπτυξη ερευνητών για
την προαγωγή της επιστήμης και της γνώσης και πιστοποιεί την παραγωγή πρωτότυπης και καινοτόμου
επιστημονικής έρευνας στα γνωστικά αντικείμενα που
θεραπεύει το Τμήμα Πολιτισμού και Δημιουργικών Μέσων και Βιομηχανιών (ΤΠΔΜΒ) του Πανεπιστημίου Θεσ-
σαλίας (ΠΘ).
Άρθρο 2
Νομικό πλαίσιο
Το Πρόγραμμα διδακτορικών σπουδών του ΤΠΔΜΒ
του ΠΘ οργανώνεται και λειτουργεί επί τη βάσει των
διατάξεων του Κεφαλαίου ΣΤ’ του ν. 4485/2017 (Α’ 114),
του Κανονισμού Μεταπτυχιακών Σπουδών (2018) του
ΠΘ και του εν γένει θεσμικού πλαισίου.
Άρθρο 3
Απονεμόμενος τίτλος
1. Με την ολοκλήρωση των διδακτορικών σπουδών,
απονέμεται ΔΔ του ΤΠΔΜΒ του ΠΘ.
2. Το ΔΔ οφείλει να είναι συναφές με τις επιστημονικές
περιοχές που θεραπεύονται στο Τμήμα.
Άρθρο 4
Όργανα διοίκησης
Αρμόδια όργανα για τη διευθέτηση των θεμάτων
σχετικά με την έγκριση, λειτουργία και οργάνωση των
διδακτορικών σπουδών του ΤΠΔΜΒ του ΠΘ είναι η Συνέλευση του Τμήματος και η Σύγκλητος του ΠΘ.
α. Η Συνέλευση του Τμήματος ασκεί τις αρμοδιότητες που περιγράφονται στα άρθρα 21 και 31 του
ν. 4485/2017 (Α’ 114) και κάθε άλλη αρμοδιότητα που
προβλέπεται από την ισχύουσα νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
β. Η Σύγκλητος του ΠΘ ασκεί τις αρμοδιότητες
που περιγράφονται στα άρθρα 13 και 43 έως 44 του
ν. 4485/2017 (Α’ 114) και κάθε άλλη αρμοδιότητα που
προβλέπεται από την ισχύουσα νομοθεσία.
Άρθρο 5
Δικαίωμα υποβολής αίτησης για την εκπόνηση
διδακτορικής διατριβής
Δικαίωμα υποβολής αίτησης για την εκπόνηση διδακτορικής διατριβής στο ΤΓΔΣ του ΠΘ έχουν συνδυαστικά:
α. Κάτοχοι Πτυχίου ΑΕΙ της ημεδαπής ή ομοταγούς
αναγνωρισμένου ΑΕΙ της αλλοδαπής, σύμφωνα με τις
κείμενες διατάξεις.
β. Κάτοχοι Διπλώματος Μεταπτυχιακών Σπουδών
(ΔΜΣ) ΑΕΙ της ημεδαπής ή της αλλοδαπής ή κάτοχοι
ενιαίου και αδιάσπαστου τίτλου σπουδών μεταπτυχιακού επιπέδου (integrated master) κατά την έννοια του
άρθρου 46 του ν. 4485/2017 (Α’ 114).
γ. Κάτοχοι τίτλου που αποδεικνύει τη γνώση της αγγλικής γλώσσας σε επίπεδο Β2, σύμφωνα με το Κοινό
Ευρωπαϊκό Πλαίσιο Αναφοράς για τις γλώσσες του Συμβουλίου της Ευρώπης (Common European Framework
of Reference for languages, Council of Europe).
δ. Οι αλλοδαποί υποψήφιοι οφείλουν να είναι κάτοχοι
Πιστοποιητικού Ελληνομάθειας (χορηγηθέν από το Κέντρο Ελληνικής Γλώσσας, ΚΕΓ) στο επίπεδο Β2.
ε. Στις περιπτώσεις αλλοδαπών υποψηφίων απαιτείται
αναγνώριση του Πτυχίου η ΔΜΣ από το(ν) ΔΙΚΑΤΣΑ/ΔΟΑΤΑΠ περί της ισοτιμίας και της αντιστοιχίας τους προς
τους απονεμόμενους, από τα ΑΕΙ της ημεδαπής, τίτλους.
Άρθρο 6
Επιλογή Υποψήφιου Διδάκτορα
χωρίς την κατοχή ΔΜΣ
Σε εξαιρετικές περιπτώσεις, μπορεί να γίνει δεκτός και
μη κάτοχος ΔΜΣ για εκπόνηση διδακτορικής διατριβής
με ειδική αιτιολόγηση/εισήγηση Επιτροπής που θα οριστεί από τη Συνέλευση του Τμήματος και στην οποία θα
συνεκτιμώνται η συνάφεια των προπτυχιακών σπουδών,
το τυχόν ερευνητικό/συγγραφικό έργο και η προσωπικότητα του υποψήφιου.
Άρθρο 7
Υποβολή Φακέλου υποψηφιότητας
Ο υποψήφιος υποβάλλει τους μήνες που προηγούνται
της έναρξης κάθε ακαδημαϊκού εξαμήνου, δηλ. τον Σεπτέμβριο και τον Ιανουάριο, στη Γραμματεία του Τμήμα-
τος Φάκελο Υποψηφιότητας για εκπόνηση διδακτορικής
διατριβής, ο οποίος περιλαμβάνει:
α. Αίτηση εκπόνησης διδακτορικής διατριβής (σύμφωνα με τα όσα ορίζονται στο άρθρο 38 του ν. 4485/2017,
(Α’ 114) (χορηγείται από τη Γραμματεία του Τμήματος).
β. Αναλυτικό βιογραφικό σημείωμα.
γ. Αντίγραφο Πτυχίου (με αναγνώριση από το(ν) ΔΙΚΑΤΣΑ/ΔΟΑΤΑΠ, εφόσον έχει αποκτηθεί σε ΑΕΙ της αλ-
λοδαπής).
δ. Αντίγραφο ΔΜΣ (με αναγνώριση από το(ν) ΔΙΚΑΤΣΑ/
ΔΟΑΤΑΠ, εφόσον έχει αποκτηθεί σε ΑΕΙ της αλλοδαπής)
τουλάχιστον ετήσιας διάρκειας.
ε. Αντίγραφο πιστοποιητικών αναλυτικής βαθμολογίας
των προπτυχιακών και μεταπτυχιακών σπουδών.
στ. Αντίγραφο τίτλου που αποδεικνύει τη γνώση της
αγγλικής γλώσσας σε επίπεδο τουλάχιστον Β2, σύμφωνα
με το Κοινό Ευρωπαϊκό Πλαίσιο Αναφοράς για τις γλώσσες του Συμβουλίου της Ευρώπης (Common European
Framework of Reference for languages, Council of Europe).
ζ. Ερευνητική Πρόταση για την εκπόνηση διδακτορικής διατριβής (σύμφωνα με τα όσα ορίζονται στο άρθρο
38 του ν. 4485/2017, (Α’ 114).
η. Μία (1) τουλάχιστον Συστατική Επιστολή.
θ. Επιστημονικές δημοσιεύσεις, διακρίσεις ή λοιποί
τίτλοι σπουδών (εάν υπάρχουν).
ι. Αποδεικτικά επαγγελματικής εμπειρίας (εάν υπάρχουν).
ια. Φωτοτυπία ταυτότητας ή διαβατηρίου.
Άρθρο 8
Διαδικασία επιλογής
1. Η Γραμματεία του Τμήματος ελέγχει την τυπικότητα
του Φακέλου υποψηφιότητας σύμφωνα με την ισχύουσα
νομοθεσία και τον παρόντα Κανονισμό και κατόπιν τον
διαβιβάζει στη Συνέλευση του Τμήματος.
2. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις ομαδοποιεί ανά θέμα
διδακτορικής διατριβής της πρόσκλησης και ορίζει μία
τριμελή επιτροπή ανά ομάδα αιτήσεων.
3. Κάθε τριμελής επιτροπή, που αποτελείται από μέλη
Δ.Ε.Π. του Τμήματος, εξετάζει τις αντίστοιχες αιτήσεις
και τα συνυποβαλλόμενα έγγραφα και καλεί τους υποψηφίους σε συνέντευξη. Κατόπιν υποβάλει στη Συνέ-
λευση του Τμήματος αναλυτικό υπόμνημα, στο οποίο
αναγράφονται οι λόγοι για τους οποίους κάθε υποψήφιος/α πρέπει ή δεν πρέπει να γίνει δεκτός/ή, καθώς
και ο προτεινόμενος επιβλέπων, εφόσον αυτός δεν έχει
προταθεί από τον υποψήφιο.
4. Η Συνέλευση του Τμήματος, συνεκτιμώντας το
Υπόμνημα της Τριμελούς Επιτροπής και τη γνώμη του
προτεινόμενου επιβλέποντα, εγκρίνει ή απορρίπτει αιτιολογημένα τον Φάκελο υποψηφιότητας του υποψήφιου.
5. Στην εγκριτική απόφαση ορίζονται:
α. ο Επιβλέπων,
β. η Τριμελής Συμβουλευτική Επιτροπή, κατόπιν εισήγησης του επιβλέποντα,
γ. το Θέμα της διδακτορικής διατριβής καθώς και,
δ. η γλώσσα συγγραφής της διδακτορικής διατριβής.
Άρθρο 9
Επίβλεψη διδακτορικής διατριβής
1. Δικαίωμα επίβλεψης διδακτορικών διατριβών
έχουν τα μέλη Δ.Ε.Π. α’ βαθμίδας, αναπληρωτή και επίκουρου του οικείου ή άλλου Α.Ε.Ι. ή ερευνητές Α’, Β’ ή Γ’
βαθμίδας από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών.
Στα μέλη Δ.Ε.Π. του προηγούμενου εδαφίου συμπεριλαμβάνονται όσα τελούν σε επιστημονική άδεια της
παρ. 1 του άρθρου 27 του ν. 4009/2011 (Α’ 195) και όσα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
βρίσκονται σε αναστολή καθηκόντων της παρ. 4 του
άρθρου 24 του ν. 4009/2011» ή δυνάμει άλλης γενικής
ή ειδικής διάταξης που προβλέπει την αναστολή εκτέλεσης καθηκόντων λόγω εκλογής ή διορισμού σε θέση ή
αξίωμα, με το οποίο η ιδιότητα του μέλους Δ.Ε.Π. θεωρείται ασυμβίβαστη. Ο επιβλέπων δεν δικαιούται να λάβει
αμοιβή ή άλλου είδους αποζημίωση για την επίβλεψη
της διδακτορικής διατριβής.
2. Ο επιβλέπων έχει τακτικές συναντήσεις και στενή
ακαδημαϊκή συνεργασία με τον υποψήφιο διδάκτορα
και τον καθοδηγεί για όλα τα θέματα που σχετίζονται
με την εκπόνηση της διδακτορικής διατριβής, όπως για
παράδειγμα τη μεθοδολογία έρευνας κ.τ.λ.
Άρθρο 10
Συνεπίβλεψη διδακτορικής διατριβής
1. Το ΤΠΔΜΒ του ΠΘ δύναται να συνεργάζεται με Τμήματα ΑΕΙ, Ερευνητικά Κέντρα και Ινστιτούτα της ημεδα-
πής ή/και της αλλοδαπής για την εκπόνηση διδακτορικών διατριβών με συνεπίβλεψη κατά τα οριζόμενα στο
άρθρο 43 του ν. 4485/2017 (Α’ 114) και το άρθρο 13Α
του ν. 4310/2014 (Α’ 258), συμπεριλαμβανομένων των
Ερευνητικών Κέντρων της Ακαδημίας Αθηνών και του
Ιδρύματος Ιατροβιολογικών Ερευνών της Ακαδημίας
Αθηνών.
2. Τα σχετικά με τη διαδικασία εκπόνησης της διδακτορικής διατριβής, από την επιλογή του υποψήφιου
διδάκτορα έως και την απονομή του ΔΔ, καθώς και η
χορήγηση ενιαίου ή χωριστού τίτλου σε περίπτωση
συνεργασίας μεταξύ Ιδρυμάτων, προβλέπονται στο οικείο Ειδικό Πρωτόκολλο Συνεργασίας (ΕΠΣ), το οποίο
εγκρίνεται από τις οικείες Συγκλήτους και τα συλλογικά
όργανα διοίκησης των Τμημάτων ΑΕΙ, Ινστιτούτων και
Ερευνητικών Κέντρων.
3. Με απόφαση του Υπουργού Παιδείας και Θρησκευμάτων, που δημοσιεύεται στην Εφημερίδα της Κυβερ-
νήσεως, καθορίζεται κάθε ειδικότερο θέμα σχετικά με
την εκπόνηση διδακτορικών διατριβών με συνεπίβλεψη,
με αναγνωρισμένα ως ομοταγή Ιδρύματα ή Ερευνητικά
Κέντρα και Ινστιτούτα της αλλοδαπής.
Άρθρο 11
Τριμελής Συμβουλευτική Επιτροπή
1. Η Συνέλευση του Τμήματος αναθέτει στον προτεινόμενο επιβλέποντα, την επίβλεψη της διδακτορικής
διατριβής και ορίζει Τριμελή Συμβουλευτική Επιτροπή,
με αρμοδιότητα να πλαισιώνει και να υποστηρίζει την
εκπόνηση και συγγραφή της.
2. Το ανώτατο όριο επίβλεψης ΔΔ ανά μέλος ΔΕΠ ανέρχεται σε έξι (6). Για τον υπολογισμό του αριθμού των ΔΔ
που επιβλέπει ένα μέλος ΔΕΠ, οι συνεπιβλέψεις προσμετρώνται κατά το ήμισυ. Η Συνέλευση του Τμήματος
εγκρίνει την υπέρβαση του παραπάνω αριθμού κατά δύο
(2) το πολύ επιβλέψεις μετά από αιτιολογημένη πρόταση
του ενδιαφερόμενου μέλους ΔΕΠ για την αντιμετώπιση
ειδικών περιπτώσεων.
3. Στην Επιτροπή μετέχουν ως μέλη, ο επιβλέπων και
δύο ακόμη μέλη ΔΕΠ των βαθμίδων του Καθηγητή Α’
βαθμίδας, του Αναπληρωτή και Επίκουρου Καθηγητή
από το οικείο ή άλλο ΑΕΙ ή Καθηγητές αναγνωρισμένων
ως ομοταγών ιδρυμάτων της αλλοδαπής, οι οποίοι είναι κάτοχοι διδακτορικού διπλώματος, ή Ερευνητές των
βαθμίδων Α’, Β’ ή Γ’ από Ερευνητικά Κέντρα του άρθρου
13Α του ν. 4310/2014 (Α’ 258), συμπεριλαμβανομένων
των Ερευνητικών Κέντρων της Ακαδημίας Αθηνών και
του Ιδρύματος Ιατροβιολογικών Ερευνών της Ακαδημίας
Αθηνών ή από αναγνωρισμένα Ερευνητικά Κέντρα ή
Ινστιτούτα της αλλοδαπής που έχουν το ίδιο ή συναφές
γνωστικό αντικείμενο με την υπό εκπόνηση διδακτορική
διατριβή. Στην Τριμελή Συμβουλευτική Επιτροπή μετέχει τουλάχιστον ένα (1) μέλος ΔΕΠ από τις τρεις πρώτες
βαθμίδες του οικείου Τμήματος.
4. Ως μέλη της Τριμελούς Συμβουλευτικής Επιτροπή είναι δυνατόν να ορίζονται και μέλη ΔΕΠ ή Ερευνητές, που
πληρούν τα κριτήρια του άρθρου 43 του ν. 4485/2017
(Α’ 114) και του άρθρου 13Α του ν. 4310/2014 (Α’ 258),
τα οποία βρίσκονται σε εκπαιδευτική άδεια.
Άρθρο 12
Αντικατάσταση επιβλέποντα
1. Αν για οποιονδήποτε λόγο ο/ηεπιβλέπων/ουσα,
εκλείψει ή διαπιστωμένα αδυνατεί να τελέσει χρέη επιβλέποντος για μεγάλο χρονικό διάστημα, η Συνέλευση
του Τμήματος, εκτιμώντας τις περιστάσεις, αναθέτει σε
άλλο μέλος ΔΕΠ την επίβλεψη, σύμφωνα με όσα ορίζονται στο άρθρο 39 του ν. 4485/2017, ύστερα από αίτηση
του υποψήφιου διδάκτορα και γνώμη του προτεινόμενου επιβλέποντος. Διαφορετικά ανατίθεται η επίβλεψη
σε ένα από τα άλλα δύο μέλη της τριμελούς συμβουλευτικής επιτροπής, ακόμη και καθ’ υπέρβαση του μέ-
γιστου αριθμού υποψήφιων διδακτόρων που μπορεί
να επιβλέπεται από κάθε επιβλέποντα, σύμφωνα με
όσα ορίζονται στον Κανονισμό Διδακτορικών Σπουδών.
2. Αν ο αρχικός επιβλέπων μετακινηθεί σε άλλο Α.Ε.Ι.
ή Τμήμα Α.Ε.Ι. ή συνταξιοδοτηθεί, συνεχίζει να τελεί
χρέη επιβλέποντος των διδακτορικών διατριβών που
έχει αναλάβει και ο τίτλος απονέμεται από το Α.Ε.Ι., στο
οποίο ανήκει το Τμήμα, όπου ξεκίνησε η εκπόνηση της
διατριβής. Στη συγκρότηση της επταμελούς επιτροπής
συμμετέχουν και τα μέλη της τριμελούς με εξαίρεση
όσων έχουν συνταξιοδοτηθεί.
Άρθρο 13
Δικαιώματα και Υποχρεώσεις
υποψηφίων διδακτόρων
1. Ο υποψήφιος διδάκτορας, από την 01η Μαΐου έως και
την 31η Μαΐου εκάστου ακαδημαϊκού έτους, υποβάλλει
εγγράφως αναλυτικό Υπόμνημα και το παρουσιάζει προφορικά ενώπιον της Τριμελούς Συμβουλευτικής Επιτροπής
σχετικά με την πρόοδο της διδακτορικής του διατριβής.
2. Αντίγραφο του Υπομνήματος, καθώς και σχόλια επ’
αυτού από τον επιβλέποντα ή την Τριμελή Συμβουλευτική Επιτροπή, συνοδευόμενο από Έκθεση Προόδου που
συντάσσει η Τριμελής Συμβουλευτική Επιτροπή καταχωρίζονται στον ατομικό Φάκελο του υποψηφίου.
3. Επιπλέον, ο υποψήφιος διδάκτορας οφείλει να
επιδιώκει ενεργή παρουσία στο διεθνές ακαδημαϊκό
γίγνεσθαι συμμετέχοντας σε σεμινάρια ή χειμερινά/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
θερινά σχολεία ή ερευνητικά προγράμματα ή επιστημονικά συνέδρια. Ειδικότερα, ο υποψήφιος διδάκτορας
οφείλει:
α. Με την ολοκλήρωση της διδακτορικής διατριβής
και πριν την τελική της κρίση να έχει αποδεδειγμένη
μία (1) τουλάχιστον δημοσίευση σε έγκριτο επιστημονικό περιοδικό ή μία (1) τουλάχιστον δημοσίευση σε
αναγνωρισμένο εκδοτικό οίκο ή μια (1) συμμετοχή σε
επιστημονικό συνέδριο πριν την δημόσια υποστήριξη
της διατριβής τους, με θέμα που προέρχεται από τη διατριβή του/της,
β. να παραδώσει τουλάχιστον δύο (2) διαλέξεις εντός
του ΑΕΙ ή σε άλλο ΑΕΙ της ημεδαπής ή/και της αλλοδαπής. Οι δραστηριότητες αυτές αποτελούν απαραίτητη
προϋπόθεση για τη λήψη του ΔΔ και οι/τα σχετικές/ά
βεβαιώσεις/κείμενα κατατίθενται στον ατομικό Φάκελο
κάθε υποψήφιου διδάκτορα. Την ευθύνη υλοποίησης
των προαναφερθέντων την έχει η Τριμελής Συμβουλευτική Επιτροπή,
γ. να συμμετέχει σε επιτηρήσεις κατά τις εξεταστικές
περιόδους,
δ. να συμμετέχει στη διεξαγωγή φροντιστηριακών μαθημάτων/εργαστηρίων/σεμιναρίων και γενικά,
ε. να είναι διαθέσιμος για οποιαδήποτε επιστημονική
εκδήλωση ή λειτουργία κρίνουν απαραίτητο ο επιβλέπων, η Τριμελής Συμβουλευτική Επιτροπή ή η Συνέλευση
του ΤΠΔΜΒ του ΠΘ.
4. Οι διδακτορικές σπουδές στο ΤΠΔΜΒ του ΠΘ προσφέρονται δωρεάν.
5. Σε περίπτωση εγγραφής στο Πρόγραμμα Διδακτορικών σπουδών του ΤΠΔΜΒ του ΠΘ υποψήφιου διδά-
κτορα μη κατόχου ΔΜΣ, είναι δυνατόν, με εισήγηση της
Τριμελούς Συμβουλευτικής Επιτροπής και απόφασης
της Συνέλευσης του Τμήματος ο καθορισμός πρόσθετων
υποχρεώσεων παρακολούθησης και συμμετοχής σε εξετάσεις προπτυχιακών ή/και μεταπτυχιακών μαθημάτων
που θα κριθούν απαραίτητα για την εύρυθμη συγγραφή
της διδακτορικής διατριβής.
6. Με εισήγηση της Τριμελούς Συμβουλευτικής Επιτροπής και απόφαση της Συνέλευσης του ΤΠΔΜΒ παρέχεται
η δυνατότητα στον υποψήφιο διδάκτορα για διεξαγωγή
τμήματος της έρευνάς του σε άλλο ΑΕΙ, Ερευνητικό Κέντρο ή Ινστιτούτο της ημεδαπής ή/και της αλλοδαπής.
7. Οι υποψήφιοι διδάκτορες διατηρούν πλήρη τα
δικαιώματα που προβλέπονται για τους φοιτητές του
Τμήματος, όπως π.χ. οικονομική υποστήριξη, βραβεία,
υποτροφίες, υγειονομική περίθαλψη, παροχές φοιτητικής μέριμνας (π.χ. σίτιση και στέγαση) και εκπροσώπηση
σε Συλλογικά Όργανα.
8. Οι υποψήφιοι διδάκτορες έχουν έως και πέντε (5)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται και
για τους φοιτητές των Προγραμμάτων ΠροπτυχιακώνΜεταπτυχιακών Σπουδών.
9. Έως και πέντε (5) έτη μετά την ολοκλήρωση της διδακτορικής διατριβής τους, οι διδάκτορες διατηρούν
δικαιώματα πρόσβασης, δανεισμού και χρήσης των ηλεκτρονικών υπηρεσιών της Βιβλιοθήκης του ΠΘ.
Άρθρο 14
Αλλαγή τίτλου διδακτορικής διατριβής
1. Για τροποποίηση στον τίτλο της διδακτορικής διατριβής, απαιτείται Εισήγηση του επιβλέποντα και σύμ-
φωνη γνώμη της Συνέλευσης του Τμήματος.
2. Δεν επιτρέπεται οποιαδήποτε αλλαγή του τίτλου
της διδακτορικής διατριβής μετά την υποβολή αίτησης
του υποψήφιου διδάκτορα για τη δημόσια υποστήριξη/
αξιολόγησή της.
Άρθρο 15
Γλώσσα συγγραφής διδακτορικής διατριβής
1. Η διδακτορική διατριβή συντάσσεται σε γλώσσα
που αποφασίζει η Συνέλευση του Τμήματος (παρ. 3 του
άρθρου 38 του ν. 4485/2017), (Α’ 114).
2. Σε περίπτωση κατά την οποία η διδακτορική διατριβή γραφεί σε άλλη γλώσσα πέραν της ελληνικής, ο
υποψήφιος διδάκτορας είναι υποχρεωμένος να συμπεριλάβει στο τελικό κείμενο της διδακτορικής διατριβής
και εκτενή περίληψη στην ελληνική γλώσσα.
Άρθρο 16
Βεβαίωση περί τήρησης των νόμων
και της Ακαδημαϊκής Δεοντολογίας
Στις πρώτες σελίδες της διδακτορικής διατριβής, θα
πρέπει να υπάρχει η ακόλουθη βεβαίωση περί τήρησης
της ακαδημαϊκής δεοντολογίας: «Είμαι ο/η αποκλειστικός/ή συγγραφέας της υποβληθείσας Διδακτορικής
Διατριβής με τίτλο «...». Η συγκεκριμένη Διδακτορική
Διατριβή είναι πρωτότυπη, συνιστά προσωπικό πόνημα
και εκπονήθηκε αποκλειστικά για την απόκτηση του Διδακτορικού Διπλώματος του Τμήματος Πολιτισμού και
Δημιουργικών Μέσων και Βιομηχανιών του Πανεπιστημίου Θεσσαλίας. Κάθε βοήθεια, την οποία είχα για την
προετοιμασία της, αναφέρεται επακριβώς στην παρούσα
Διδακτορική Διατριβή. Επίσης, αναλυτικά και με ακρίβεια
αναφέρω στην εργασία τις πηγές, ιδέες και δεδομένα
κάθε μορφής που χρησιμοποίησα. Γενικότερα, βεβαιώνω ότι κατά τη συγγραφή της παρούσας Διδακτορικής
Διατριβής έχω τηρήσει απαρέγκλιτα όσα η ισχύουσα
νομοθεσία ορίζει περί πνευματικής ιδιοκτησίας και έχω
συμμορφωθεί πλήρως με τις αρχές Ακαδημαϊκής Δεοντολογίας».
Άρθρο 17
Χρονική διάρκεια εκπόνησης
διδακτορικής διατριβής
1. Η ελάχιστη διάρκεια για την απόκτηση του ΔΔ τόσο
για τους κατόχους ΔΜΣ, όσο και για τους μη κατόχους
ΔΜΣ είναι τρία (3) πλήρη ημερολογιακά έτη από την
ημερομηνία ορισμού της Τριμελούς Συμβουλευτικής
Επιτροπής.
2. Ανώτατη διάρκεια εκπόνησης της Διδακτορικής
Διατριβής ορίζονται τα οκτώ (8) έτη, από την ημερομηνία ορισμού της Τριμελούς Συμβουλευτικής Επιτροπής.
Δικαίωμα περαιτέρω παράτασης παρέχεται, ύστερα από
αίτηση του υποψήφιου διδάκτορα και με αιτιολογημένη
απόφαση της Συνέλευσης του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
Άρθρο 18
Αναστολή φοίτησης
1. Για λόγους ανωτέρας βίας, παρέχεται η δυνατότητα αναστολής φοίτησης έως και ένα (1) πλήρες
ημερολογιακό έτος, με αιτιολογημένη απόφαση της
Συνέλευσης του Τμήματος ύστερα από αίτηση του
υποψήφιου, του επιβλέποντα ή μέλους της Τριμελούς
Συμβουλευτικής Επιτροπής. Δικαίωμα επιπλέον αναστολής παρέχεται, ύστερα από αίτηση του υποψήφιου
διδάκτορα και με αιτιολογημένη απόφαση της Συνέλευσης του Τμήματος. Το σύνολο των παρεχόμενων
αναστολών δεν δύναται να υπερβαίνει συνολικά, τα
δύο (2) ημερολογιακά έτη.
2. Το χρονικό διάστημα, κατά το οποίο ο υποψήφιος
διδάκτορας τελεί σε αναστολή φοίτησης, δεν συνυπολογίζεται στον χρόνο φοίτησης.
3. Κατά τη διάρκεια της αναστολής φοίτησης, αίρεται
η ιδιότητα του υποψήφιου διδάκτορα και τα, με αυτή,
σχετιζόμενα δικαιώματα.
Άρθρο 19
Διαγραφή υποψήφιου διδάκτορα
Η Τριμελής Συμβουλευτική Επιτροπή δύναται με αιτιολογημένη και ομόφωνη Απόφασή της να αιτηθεί τη
διαγραφή υποψήφιου διδάκτορα, εάν:
α. δεν καταθέσει το ετήσιο Υπόμνημα,
β. το αιτηθεί ο υποψήφιος διδάκτορας,
γ. δεν είναι συνεπής ως προς τις υποχρεώσεις του απέναντι στο ΤΠΔΜΒ του ΠΘ,
δ. κατά τη διάρκεια εκπόνησης ή παρουσίασης τμημάτων ή του τελικού κειμένου της διδακτορικής διατριβής
υποπέσει στο πειθαρχικό παράπτωμα της λογοκλοπής/
αντιγραφής με οποιονδήποτε τρόπο και ανεξάρτητα από
την έκταση του παραπτώματος,
ε. η πρόοδος συγγραφής της διδακτορικής διατριβής
κριθεί ανεπαρκής,
στ. η συνεργασία του υποψήφιου διδάκτορα με τον
επιβλέποντα ή/και τα μέλη της Τριμελούς Συμβουλευτικής Επιτροπής αξιολογηθεί ως δυσχερής.
Άρθρο 20
Υποστήριξη και Αξιολόγηση
διδακτορικής διατριβής
1. Με την ολοκλήρωση συγγραφής της διδακτορικής
διατριβής, η Τριμελής Συμβουλευτική Επιτροπή αποδέχεται ή απορρίπτει αίτηση του υποψήφιου διδάκτορα για
τη δημόσια υποστήριξη και αξιολόγησή της.
α. Καμία διδακτορική διατριβή δεν κατατίθεται για
υποστήριξη εάν προηγουμένως δεν ελεγχθεί από την
ηλεκτρονική υπηρεσία πρόληψης λογοκλοπής της Κεντρικής Βιβλιοθήκης του ΠΘ.
β. Εάν η Τριμελής Συμβουλευτική Επιτροπή δεν εγκρίνει την αίτηση του υποψήφιου διδάκτορα, του υποδει-
κνύει αναλυτικές παρατηρήσεις/οδηγίες βελτίωσης καθώς και συγκεκριμένο, δεσμευτικό, χρονοδιάγραμμα
υλοποίησης των υποδείξεών της.
γ. Εάν η Τριμελής Συμβουλευτική Επιτροπή αποδεχθεί
την αίτηση του υποψήφιου διδάκτορα συντάσσει αναλυτική Εισηγητική Έκθεση και την υποβάλλει στη Συνέ-
λευση του Τμήματος προκειμένου να οριστεί Επταμελής
Εξεταστική Επιτροπή για την κρίση της διδακτορικής
διατριβής.
2. Η Επταμελής Εξεταστική Επιτροπή συγκροτείται
και ορίζεται από τη Συνέλευση του Τμήματος και σε
αυτή συμμετέχουν, εκτός από τα μέλη της Τριμελούς
Συμβουλευτικής Επιτροπής και τέσσερα (4) επιπλέον
μέλη, εξαιρουμένων των ενδεχομένως αφυπηρετησάντων μελών της, τα οποία αντικαθίστανται με ισά-
ριθμα μέλη που πληρούν τις απαιτήσεις του άρθρου
39 του ν. 4485/2017 (Α’ 114) και του άρθρου 13Α του
ν. 4310/2014 (Α’ 258). Πρόεδρος της Επταμελούς Εξεταστικής Επιτροπής ορίζεται ο επιβλέπων της διδακτο-
ρικής διατριβής.
3. Μετά τον ορισμό της Επταμελούς Εξεταστικής Επιτροπής, ο υποψήφιος διδάκτορας καταθέτει ηλεκτρο-
νικά στη Γραμματεία του Τμήματος αντίτυπο της διδακτορικής διατριβής του, η οποία αποστέλλεται σε κάθε
μέλος της Επταμελούς Εξεταστικής Επιτροπής.
4. Η Επταμελής Εξεταστική Επιτροπή ορίζει την ημερομηνία και τον τόπο της δημόσιας υποστήριξης. Η ημε-
ρομηνία αυτή γνωστοποιείται στον υποψήφιο και στο
Τμήμα δέκα (10) τουλάχιστον ημέρες πριν την καθορισμένη ημερομηνία, η οποία δεν μπορεί να απέχει λιγό-
τερο από δύο (2) εβδομάδες και περισσότερο από δύο
(2) μήνες από την ημερομηνία ορισμού και συγκρότησης
της Επταμελούς Εξεταστικής Επιτροπής.
5. Η διαδικασία της δημόσιας παρουσίασης της διδακτορικής διατριβής διαρκεί περίπου σαράντα πέντε (45)
λεπτά και προϋποθέτει τη φυσική παρουσία τεσσάρων
(4) τουλάχιστον μελών της Επταμελούς Εξεταστικής Επιτροπής, ενώ τα λοιπά μέλη μπορούν να συμμετέχουν και
μέσω τηλεδιάσκεψης.
α. Στη συνέχεια, ο υποψήφιος διδάκτορας απαντά στις
ερωτήσεις των μελών της Επταμελούς Εξεταστικής Επιτροπής, ενώ με τη σύμφωνη γνώμη της μπορεί να επι-
τραπεί η υποβολή ερωτήσεων και από το ακροατήριο.
β. Με την ολοκλήρωση της δημόσιας παρουσίασης και
των ερωτήσεων-απαντήσεων, η εξεταστική επιτροπή συνεδριάζει χωρίς την παρουσία τρίτων, κρίνει την εργασία
ως προς την ποιότητα, την πληρότητα, την πρωτότυπη
σκέψη και τη συμβολή της στην επιστήμη και με βάση
αυτά τα κριτήρια την εγκρίνει, με πλειοψηφία πέντε (5)
τουλάχιστον από τα μέλη της. Τα αφυπηρετήσαντα μέλη
της τριμελούς συμβουλευτικής επιτροπής, που έχουν
αντικατασταθεί σύμφωνα με την παρ. 2 του άρθρου 41
του ν. 4485/2017, μπορεί να παρίστανται κατά τη συνεδρίαση χωρίς δικαίωμα ψήφου.
6. Η εγκριθείσα διδακτορική διατριβή αξιολογείται
με την ακόλουθη κλίμακα: «Άριστα», «Λίαν Καλώς» και
«Καλώς». Για την απόφασή της, η Επταμελής Εξεταστική
Επιτροπή συντάσσει Πρακτικό Αξιολόγησης.
7. Η συνολική χρονική διάρκεια της δημόσιας παρουσίασης και της αξιολόγησης της διδακτορικής διατριβής
δεν επιτρέπεται να υπερβαίνει τις τρεις (3) ώρες.
8. Στην περίπτωση κατά την οποία ζητώνται από τον
υποψήφιο διδάκτορα βελτιωτικές αλλαγές ήσσονος σημασίας, η Τριμελής Συμβουλευτική Επιτροπή ενεργώντας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
εξ’ ονόματος της Επταμελούς Εξεταστικής, Επιτροπής
εξουσιοδοτείται να δώσει την τελική έγκριση όταν λάβει
τις τελικές διορθώσεις. Το χρονικό διάστημα διεκπεραίωσης αυτών των διορθώσεων δεν μπορεί να υπερβαίνει
τους τρεις (3) μήνες από την ημερομηνία δημόσιας υποστήριξης της διδακτορικής διατριβής. Η προϋπόθεση
αυτή καταγράφεται στο Πρακτικό Αξιολόγησης και είναι
δεσμευτική για τον υποψήφιο διδάκτορα προκειμένου
να του χορηγηθεί το ΔΔ.
9. Το Πρακτικό Αξιολόγησης υπογράφεται από όλα
τα μέλη της Επταμελούς Εξεταστικής Επιτροπής και διαβιβάζεται διά μέσου της Γραμματείας στη Συνέλευση
του Τμήματος.
10. Σε περίπτωση κατά την οποία το Πρακτικό Αξιολόγησης φέρει υπογραφές τεσσάρων (4) μελών της
Επταμελούς Εξεταστικής Επιτροπής και πέμπτο μέλος
έχει υπογράψει την Εισηγητική Έκθεση, το ΔΔ θεωρείται
ότι έχει χορηγηθεί εγκύρως (παρ. 18 του άρθρου 39 του
ν. 4186/2013) (Α’ 193).
11. Μετά την επιτυχή υποστήριξη της διδακτορικής
διατριβής, ο υποψήφιος διδάκτορας οφείλει να καταθέσει με δική του ευθύνη:
α. δύο (2) αντίτυπα στη βιβλιοθήκη του Ιδρύματος,
ένα (1) βιβλιοδετημένο έντυπο και ένα (1) αντίτυπο σε
ηλεκτρονική μορφή,
β. βεβαίωση κατάθεσης της διδακτορικής διατριβής
του στη Βιβλιοθήκη του ΠΘ,
γ. βεβαίωση μη οφειλής βιβλίου ή άλλου υλικού στη
Βιβλιοθήκη του ΠΘ,
δ. βεβαίωση κατάθεσης της διδακτορικής διατριβής
του στο Εθνικό Κέντρο Τεκμηρίωσης (ΕΚΤ),
ε. βεβαίωση κατάθεσης δύο (2) ηλεκτρονικών αντιτύπων στην ΕΘΝΙΚΗ ΒΙΒΛΙΟΘΗΚΗ ΤΗΣ ΕΛΛΑΔΟΣ, σύμφω-
να και με τα οριζόμενα στις παρ. 7α και 9 του άρθρου 12
του ν. 3149/2003 (Α’ 141),
στ. σε περίπτωση διαμονής του σε Φοιτητική Εστία του
ΠΘ, βεβαίωση της Φοιτητικής Μέριμνας του ΠΘ περί μη
ύπαρξης εκκρεμοτήτων,
ζ. σε περίπτωση συμμετοχής στο Πρόγραμμα ERASMUS,
βεβαίωση περί μη ύπαρξης οικονομικών εκκρεμοτήτων,
η. την ακαδημαϊκή ταυτότητα (ΠΑΣΟ).
12. Στον υποψήφιο διδάκτορα μπορεί να χορηγείται
από τη Γραμματεία του Τμήματος, πριν από την αναγόρευση-καθομολόγησή του, βεβαίωση ότι έχει περατώσει
επιτυχώς τις διδακτορικές σπουδές του, εφόσον:
α. δεν εκκρεμούν διορθώσεις,
β. πληρούνται οι προϋποθέσεις της περίπτωσης «α»
της παρ. 3, του άρθρου 13 του παρόντος Κανονισμού και,
γ. έχουν κατατεθεί τα αντίτυπα και οι βεβαιώσεις που
αναφέρονται στο παρόν άρθρο.
Άρθρο 21
Αναγόρευση και Καθομολόγηση διδακτόρων
1. Η αναγόρευση και καθομολόγηση των υποψηφίων
διδακτόρων τελείται σε συνεδρίαση της Συνέλευσης
του Τμήματος, από τον Πρύτανη και τον Πρόεδρο του
Τμήματος, ενώπιον των μελών της Συνέλευσης του
Τμήματος.
2. Ο υποψήφιος διδάκτορας δεν θα μπορεί να ορκιστεί
και να λάβει το ΔΔ εάν δεν υπάρχουν στον ατομικό Φάκελό του οι βεβαιώσεις της παρ. 11, του άρθρου 20 και
δεν πληρούνται οι προϋποθέσεις της περίπτωσης «α»,
της παρ. 3, του άρθρου 13 του παρόντος Κανονισμού.
3. Σε περίπτωση που οι υποψήφιοι διδάκτορες είναι
περισσότεροι του ενός, απαγγέλλουν τον όρκο ταυτόχρονα.
Άρθρο 22
Πνευματικά δικαιώματα
1. Τα πνευματικά δικαιώματα της διδακτορικής διατριβής ανήκουν στον συγγραφέα και το ΤΠΔΜΒ, το οποίο
εκπροσωπείται από τον επιβλέποντα.
2. Ο διδάκτορας παραχωρεί στο ΤΠΔΜΒ μη αποκλειστικό δικαίωμα διάθεσης και αναπαραγωγής της διδα-
κτορικής διατριβής του για μη εμπορικούς σκοπούς.
3. Σε περίπτωση εμπορικής εκμετάλλευσης, εκχωρούνται στο ΠΘ δικαιώματα χρήσης σε ποσοστό που
ορίζεται από την Επιτροπή Ερευνών του ΠΘ.
4. Ειδικότερα θέματα πνευματικών δικαιωμάτων και
δεοντολογίας καθορίζονται με σχετικές Αποφάσεις
της Επιτροπής Ηθικής και Δεοντολογίας της Έρευνας
του ΠΘ.
Άρθρο 23
Ανάκληση ΔΔ
Σε περίπτωση που διαπιστωθεί λογοκλοπή/αντιγραφή με οποιοδήποτε τρόπο και οποιασδήποτε έκτασης
μετά την υποστήριξη της διδακτορικής διατριβής ή
τη χορήγηση του ΔΔ, και ανεξάρτητα από το χρονικό
διάστημα που έχει μεσολαβήσει από τη χορήγηση του
ΔΔ και την εξακρίβωση του προαναφερθέντος πειθαρχικού παραπτώματος, ο τίτλος που έχει απονεμηθεί
ανακαλείται/ακυρώνεται με ειδικά αιτιολογημένη απόφαση της Συνέλευσης του Τμήματος, η οποία κοινο-
ποιείται στον Πρύτανη του ΠΘ (βλ. και Γνωμοδότηση
347/2013 ΝΣΚ).
Άρθρο 24
Γραμματειακή υποστήριξη
1. Η Γραμματεία του Τμήματος τηρεί αρχείο με ατομικό Φάκελο για κάθε υποψήφιο διδάκτορα, στον οποίο
καταγράφεται κάθε στοιχείο σχετικά με τις σπουδές του.
2. Με μέριμνα της Γραμματείας του Τμήματος, τα ονόματα των υποψήφιων διδακτόρων, των επιβλεπόντων
μελών ΔΕΠ ή Ερευνητών, οι τίτλοι των εκπονούμενων
διδακτορικών διατριβών και σύντομη περίληψη αυτών,
καθώς και τα μέλη των Συμβουλευτικών Επιτροπών
αναρτώνται στον διαδικτυακό τόπο του Τμήματος στην
ελληνική και την αγγλική γλώσσα.
3. Η Γραμματεία του Τμήματος οφείλει να επικαιροποιεί
την ανάρτηση αυτή κάθε φορά που επιφέρεται οποιαδήποτε αλλαγή στα αρχικά στοιχεία της.
Άρθρο 25
Λοιπές διατάξεις
Όλα τα επιμέρους θέματα που δυνητικά θα ανακύπτουν κατά την εφαρμογή του Κανονισμού Διδακτορι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
κών Σπουδών του ΤΠΔΜΒ του ΠΘ και για τα οποία δεν
γίνεται ρητή αναφορά στον παρόντα Κανονισμό, αλλά
και ούτε στον Κανονισμό Μεταπτυχιακών Σπουδών του
ΠΘ, θα αντιμετωπίζονται κατά περίπτωση με αποφάσεις
της Συνέλευσης του Τμήματος και σύμφωνα με την ισχύουσα, κάθε φορά, νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 19 Απριλίου 2022
Ο Πρύτανης
ΖΗΣΗΣ ΜΑΜΟΥΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2207/06.05.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220202207.pdf | Tokens: 42933]